Darah Satria

Darah Satria merupakan sebuah filem aksi perang Malaysia arahan  Aziz Sattar. Ia dibintangi oleh Aman Shah, A.R. Badul, Lydiawati dan ramai lagi. 
Darah Satria diterbitkan pada 1983 dalam format filem warna.

 Sinopsis 
Ariff merupakan seorang pegawai berpangkat Leftenan Muda (ringkasan - LtM) dalam salah satu batalion dalam Rejimen Askar Melayu Di Raja. Dia sering terlibat dalam operasi memburu pengganas komunis di hutan belantara. 

Dalam kesibukan itu dia sempat berumah tangga bersama rakan sekampung iaitu Rafidah. Namun, isterinya ditinggalkan bersama ibu bapanya kerana dia jarang dapat berada di rumah. 

Ariff ada dua orang anak buah di bawah bimbingannya bernama Badol dan Iskandar yang asyik dibuai keseronokan hiburan di luar kem hingga menjejaskan disiplin mereka. 

Atas kecemerlangannya dalam menjalankan tugas, dia dinaikkan pangkat ke Leftenan (LT.) yang sebenar. Tetapi sebelum pergi berkursus, dia ingin menjenguk keluarganya dahulu di kampung. Belum sempat dia berehat, dia telah dipanggil semula kembali ke kem kerana ada operasi yang memerlukan dia bersama.

Pertempuran dengan pengganas komunis di hutan menyebabkan Iskandar terkorban. Badol yang berang atas kehilangan kawan karibnya mula membara semangatnya untuk menghapuskan pengganas komunis itu. 

Satu jerangkap samar berjaya dikesan, tetapi kecuaian Badol menyebabkan dia terpijak dan sedas letupan kuat berlaku. Leftenan Ariff cuba menyelamatkan Badul, tetapi dia turut cedera parah. 

Ariff dan Badul berjaya diselamatkan. Badul mengalami kecederaan ringan, namun malangnya Leftenan Ariff mengalami kecacatan kekal akibat peristiwa itu.

 Pelakon 
 Aman Shah sebagai Leftenan Ariff
 A. R. Badul sebagai Prebet Badol
 Lydiawati sebagai Rafidah,  isteri Leftenan Ariff
 A. Galak sebagai Sarjan Razak
 Tawil sebagai Koperal Tawil
 Jeneral (B) Tan Sri Md Hashim bin Hussein sebagai Lt. Kol Md Hashim "Jack" Hussein
 Baharuddin Hj.Omar @ Anjang Aki sebagai Haji Abas, Bapa Mertua Ariff
 Mahmud Jun sebagai Bapa Ariff
 Noorizan sebagai Ibu Ariff
 M. Rajoli sebagai  Leftenan Latiff, abang kepada Leftenan Ariff & pegawai TLDM
 Nora Shamsuddin sebagai isteri Leftenan Latiff

 Lagu 
Lagu tema Darah Satria bertajuk "Darah Satria" nyanyian Samad Haron. Lirik lagu tersebut ditulis oleh Habsah Hassan manakala muziknya pula digubah oleh Roslan Iman.

LIRIK 

Lautan luas banjaran gunung

Rezeki nan melimpah

Bawah langitnya kami bernaung

Rasa kasih tercurah

Tanah airku bumi bertuah 

Tiada bandingannya

Rela bersatu gading tenaga

Mendaulatkan tenaga 

Dengan sepenuh keazaman

Semangatmu nan wajah

Keranamu rela berkorban

Engkaulah pertiwi yang tercinta 

Darah satria darah satria

Berkobar di dada

Tinggalkan ibu tinggalkan ayah

Serta sanak saudara

Membuktikan kesetiaan kita pada bumi Malaysia

Darah Satria (3x)

 Fakta 
Kerana filem Darah Satria membuatkan ramai belia ketika itu menyertai Angkatan Tentera Malaysia atau pasukan beruniform lain malah lagu ini menjadi siulan pendengar sehingga kini, ia diakui sendiri oleh AR Badul bahawa anaknya Allahyarham Kapten Zahir Armaya menyertai tentera kerana filem lakonannya dan sebelumnya iaitu Prebet Lapok (1979)
Lokasi penggambaran dilakukan di kem Batalion ke-11 Rejimen Askar Melayu Diraja (RAMD) di Kem Sg Besi, Kuala Lumpur, Pangkalan TLDM Lumut, Lumut, Perak dan hutan di Gombak, Selangor. Mereka menggunakan peluru kosong atau 'blank' bagi jayakan babak pertempuran manakala peluru hidup turut digunakan jika ada pergerakan pengganas komunis yang akan menganggu penggambaran selain menggunakan kereta perisai V-150 Commando dan kapal pendarat

 Lihat juga 
 Filem Malaysia tahun 1983

 Pautan luar 


Darah Satria
Darah Satria
Kategori:Filem patriotik
Kategori:Filem bahasa Melayu